Midtvej 22, 6960 Hvide Sande - Fritidsbolig på 60 kvm - Sagsnr. 14120160096
Lyst og velholdt feriehus med perfekt beliggenhed i Bjerregård
Drømmer du et velholdt fritidshus, der ligger skønt midt mellem fjord og hav? Så skal du kigge nærmere på dette lyse og indbydende fritidshus, der ligger i det attraktive Bjerregård, hvor du både er tæt på Vesterhavets brede sandstrande og Ringkøbing Fjords stille vand - perfekt til dig, der værdsætter friske dukkerter og vestkystens karakteristiske, kuperede klitlandskaber.
Sommerhuset putter sig bag let skrånende klitter, hvilket sikrer dig en ugeneret og privat beliggenhed. Når du svinger ind i indkørslen, bliver du mødt af et velholdt feriehus, der præsenterer sig med en træbeklædt facade, hvide vinduesrammer samt en stor, integreret træterrasse, der er delvist overdækket. Her får du et skønt uderum med god plads til havemøbler og liggestole. Med i købet får du også en praktisk carport med et tilhørende redskabsrum. Endelig giver den omkringliggende græsplæne dig rig mulighed for at tage en rask fodboldkamp med børnene, ligesom børnene også kan boltre sig i sandkassen eller på gyngerne.
Indenfor giver et lyst opholdsafsnit dig nogle skønne rammer om ferien. Her får du en rummelig stue og et funktionelt køkken i åben forbindelse. Køkkenet er af nyere dato og står flot med stilrene, hvide elementer og smarte stålgreb. Derudover sørger loft til kip og et stort vestvendt vinduesparti for en luftig og lys atmosfære, mens en brændeovn sikrer et behageligt indeklima hele året.
Fritidshuset rummer desuden tre gode, regulære soveværelser og et pænt badeværelse med moderne inventar, separat brus og vaskemaskine.
Hver morgen kan du cykle til Vesterhavet og tage en frisk morgendukkert, og på vejen hjem kan du købe friskbagte rundstykker med fra den lokale, velassorterede købmand. Om eftermiddagen kan du gå en afslappende tur langs Ringkøbing Fjord, hvor du finder et rigt fugleliv og gode fiskemuligheder. Derudover findes der et væld af aktiviteter, butikker og spisesteder i Søndervig, Hvidesande og Nymindegab.
På gensyn på Midtvej 22!
Midtvej 22, 6960 Hvide Sande
Jeg ønsker en fremvisning af: Midtvej 22 6960 Hvide Sande, sagsnr. 14120160096
Brt./Nt. ekskl. ejerudg. 4.583 / 3.827
Boligen ligger i Haurvig. I dette nabolag finder du blandt andet , 17 virksomheder og en masse lokale, der går op i nyheder fra Danmark og holder af at dyrke sport eller motion.